Koronavirusdan qo‘rqmaydigan Kim Chen In, duo qilinayotgan Tramp, niqobdagi konsert. Haftaning eng qiziqarli suratlari

Fevral oyining oxirgi haftasidagi eng qiziqarli suratlar jamlanmasini e’tiboringizga havola etamiz.

 Xitoyning Guansi-Chjuan muxtor rayonidagi tibbiyot kompaniyasidan niqob olish uchun navbatda turgan odamlar. Xitoyda koronavirusdan vafot etganlar soni 2,8 mingdan oshib ketdi.
 JSST koronavirusning global xavfi darajasini “juda yuqori” deb baholadi

 Donald va Melaniya Tramp Agradagi Toj Mahal yodgorligida.
 “Namaste Tramp”. AQSh prezidentining Hindistonga tashrifiga qanday tayyorgarlik ko‘rildi? (fotogalereya)

 Turkiya armiyasining zirhli texnikalari Suriyaning Idlib viloyatidagi qishloqlardan biridagi yo‘llardan o‘tmoqda. Turkiya va Suriya armiyasi o‘rtasida aviazarbalar almashinuvi oqibatida ikkala tomonda ham o‘nlab harbiylar halok bo‘ldi.

 Gavayida xaridorlar supermarket oldida navbatda turibdi. Gavayi sog‘liqni saqlash departamenti koronavirus xavfi sabab 14 kunlik birlamchi ehtiyoj mahsulotlari g‘amlab qo‘yishni tavsiya etdi.

 Chilidagi Vilyarrika vulqonining tunda Pukon shahridan ko‘rinishi.

 Dehlida fuqarolik to‘g‘risidagi yangi qonun tufayli yuz bergan to‘qnashuvlarda jarohatlangan musulmon erkak.
 Hindistonda diniy to‘qnashuvlar vaqtida hinduiylarning to‘yi bo‘ldi. Kelin-kuyovni musulmonlar qo‘riqlab turdi

 KXDR rahbari Kim Chen In Koreya xalq armiyasining o‘quv mashg‘ulotlarini kuzatmoqda. Koreya Markaziy axborot agentligi tomonidan tarqatilgan suratda Kim Chen Indan boshqa barcha harbiylarning niqob taqib olganini ko‘rish mumkin. Pxenyan tomonidan tarqatilgan rasmiy ma’lumotlarga ko‘ra, mamlakatda koronavirus bilan kasallanish holati qayd etilmagan. Janubiy Koreyada esa koronavirusga chalinganlar soni qariyb 3 ming kishini tashkil etmoqda.

 Shvetsiyalik Greta Tunberg Angliyaning Bristol shahrida o‘tkazilgan ekofaollarning norozilik aksiyasida yig‘layotgan qizaloqni bag‘riga bosmoqda.

 Ahmadoboddagi Gandi Ashramiga tashrif davomida oyoq kiyimini yechib qo‘ygan Melaniya va Donald Tramp.

 Husni Muborakning dafn marosimida sobiq prezidentning unvonlarini ko‘tarib turgan askar. 2011-yilda ag‘darilgan Muborakning dafn marosimiga 9 yildan beri omma oldiga chiqmagan sobiq amaldorlar ham tashrif buyurdi. Misrda uch kunlik motam e’lon qilindi.
 Harbiy, prezident, mahkum: Husni Muborak tarixi

 Pekinda yoga murabbiyi yoga mashg‘ulotlarini onlayn o‘tmoqda. Koronavirus epidemiyasi avj olgach, onlayn darslarga talab oshdi.
 Xitoyda koronavirus bilan kasallanganlarning qariyb 46 foizi tuzaldi

 Pena de Pavao de Krishna guruhi a’zosi Braziliyadagi karnavalda.

 Farg‘ona vodiysini O‘zbekistonning qolgan qismi bilan bog‘lab turuvchi Qamchiq dovoni 28-fevral kuni quyuq bulut bilan qoplandi. Dovonning ayrim qismlarida bulutlar yo‘ldan pastroqda qolib, sehrli bir manzara hosil qildi.
Surat “Daryo” mushtariysi tomonidan taqdim etildi.

 O‘nlab aktisalar tomonidan jinsiy tegajog‘likda ayblangan kinoprodyuser Xarvi Vaynshteynni ayollar hojatxonasi oynasidan suratga olayotgan Reuters’ning shtatdan tashqari suratkashi Keytlin Oks.

 Manamadagi bozorlardan birining ko‘chasida juma namozini o‘qiyotgan musulmonlar koronavirusdan himoyalanish uchun niqob taqib olgan. Bahraynda koronavirusga chalinish bilan bog‘liq 38 ta holat qayd etilgan.
 Saudiya Arabistoni koronavirus sababli Umra ziyoratchilarining mamlakatga kirishini vaqtinchalik taqiqladi

 Kiyevda prezident ofisi oldida norozilik aksiyasi ishtirokchisi o‘ziga o‘t qo‘ydi. Ukraina prezidenti matbuot xizmati xabariga ko‘ra, yengil kuyish jarohatlarini olgan erkak shifoxonaga yetkazilgan.

 Gretsiyaning Lesbos oroliga qayiqda yetib kelgan afg‘on migrantlari.

 Dezinfeksiyalovchi robot-mashina Xitoyning Xenan provinsiyasida zinapoyadan ko‘tarilmoqda.
 Xitoyda koronavirusga chalingan har bir kishi o‘zi haqida ma’lum qilgani uchun 1430 dollar olishi va’da qilindi

 Trampning afroamerikalik tarafdorlari Oq uydagi uchrashuvdan keyin prezidentni duo qilmoqda. Uchrashuvda Tramp o‘z prezidentligi davrida qora tanlilar erishgan yutuqlar haqida gapirdi.

 Singapurdagi turar-joy massivi.

 Kolumbiya prezidenti Ivan Dukega qarshi namoyish ishtirokchilari va politsiya to‘qnashuvi.

 Keniyadagi ranchoda chigirtkalarni haydashga urinayotgan erkak.

 Gonkongdagi klubda niqob taqqan qo‘shiqchining chiqishi. Jahon sog‘liqni saqlash tashkilotiga ko‘ra, tibbiy himoya niqoblarini sog‘lom insonlar emas, balki infeksiya tarqalishining oldini olish maqsadida kasallangan kishilar taqib yurishi lozim.

 Dallasda buzish uchun portlatilgan 11 qavatli binoning bir qismi buzilmay, qiyshayib qoldi. Odamlar unga “Dallasda og‘ayotgan minora” nomini berdi. Bu minora oldida ham xuddi Piza minorasini turistlar ushlab yoki itarib turgandek rasmga tushish boshlandi.
Avvalgi kunlarning fotogalereyalari:
Avvalgi haftalarning fotogalereyalari: